Andres Toobal

Andres Toobal (sündinud 27. augustil 1988) on eesti võrkpallitreener ja endine võrkpallur. Alates 2022/23 hooajast on ta Selver/TalTechi võrkpallimeeskonna ja Eesti naiste võrkpallikoondise peatreener. Toobal hakkas võrkpalliga tegelema Türil, kus ta treeneriks oli Villi Vantsi. Ta mängis noorteklassides kohalikus võrkpalliklubis, kellega osaleti omavanuste Eesti meistri- ja karikavõistlustel, kus jõuti korduvalt medalitele. 2007. aastal võideti U20 vanuseklassi karikavõistlused, kus Toobal valiti ka parimaks mängijaks. Ta kuulus Eesti noormeestekoondisse (sündinud 1987 ja hiljem), kelle treeneriteks olid Villi Vantsi ja Oleg Lazarev. Suurimaks saavutuseks oli pääsu tagamine 2005. aasta U19 vanuseklassi Euroopa meistrivõistluste finaalturniirile, kus saadi lõpuks 11. koht. Samal aastal võideti omavanuste Balti matš. Toobali esimesed turniirid Eesti eest olid Eesti klubide koondmeeskonna ridades 2005. aasta lõpus ja 2006. aasta alguses toimunud turniiridel. 2007. aastal oli ta koondise juures olümpia eelvalikvõistluste eel ja osales turniiril Kaliningradis. Järgmisel aastal mängis ta koondise koosseisus Kasahstanis toimunud presidendi karikaturniiril. 2010. aastal kuulus ta koondisse esimest korda ametlikul turniiril, Euroopa meistrivõistluste valikturniiril, kus tagati pääs 2011. aasta EM-finaalturniirile. Ta on Eesti võrkpallikoondises mänginud 112 mängus. Ta on esindanud Eestit Euroopa meistrivõistluste finaalturniiril kahel korral (2015 ja 2017). Samuti on ta võitnud 2016. aastal Euroopa liiga ja 2017. aastal Maailmaliiga kolmanda tugevusgrupi. Koondises oli nendel aastatel kindel esisidemängija (ja kapten) Andrese vend Kert Toobal, kelle kõrvale teise sidemängija kohale käis tuline konkurents. Hooajal 2005/06 sai Toobal esimest korda mänguaega Eesti meistriliiga klubis ESS Falck Pärnu. Ta oli meeskonnas teine-kolmas sidemängija, kuid põhisidemängija vigastuse ja teise sidemängija lahkumise tõttu klubist täitis Toobal hooaja keskel lühikest aega põhimängija rolli. Hooajast 2006/07 kandis ta meeskonnas juba rohkem koormust ning mängis seal järgnevad kolm hooaega. Kõigil kolmel hooajal saadi Eesti meistrivõistlustel kolmas koht. Hooajal 2008/09 osales ta Selver Tallinna ridades nende põhisidemängija vigastuse tõttu tugevuselt kolmanda eurosarja, CEV Challenge Cupi teises ringis. Hooaja 2009/10 eel käis ta testimisel Saksamaa meistriliiga klubis VC Bad Dürrenberg/Spergaus, kuid lepinguni ei jõutud ning Toobal liitus uueks hooajaks hoopis Pere Leib Tartuga, kus mängis kaks hooaega. Klubiga jõuti nii Balti liigas kui Eesti meistrivõistlustel korra finaali, kuid tiitleid ei võidetud. Hooajaks 2011/12 soovis Toobal välismaale siirduda ning hooaja eel teatatigi Soome meistri ja karikavõitja Rova­niemi Lakkapääga kaheaastase lepingu saamist. Mõne nädala pärast aga tuli välja, et klubi siiski otsustas mängijast loobuda. Heade välismaa varinatide puudumisel naasis Toobal Pärnu võrkpalliklubisse. Nii Balti liigas kui Eesti meistrivõistlustel saadi kolmandad kohad. Toobal oli meeskonna põhisidemängija. Hooajaks 2012/13 liitus Prantsusmaa esiliiga klubiga Canteleu Maromme. Toobal sai juba hooaja alguses põhisidemängija vigastuse tõttu ise põhimängija rolli kanda, kuid nelja liigamängu järel sai ta vigastada ning leping lõpetati enne tähtaega. Uuringutel selgus, et tegemist oli puusaliigese rebendiga, mille tagajärjel tuli tal käia operatsioonil ning kuigi ta registreeriti Bigbank Tartu võistkonda, siis sellel hooajal ta mängida ei saanud. Hooajal 2013/14 mängis ta Bigbank Tartus. Hooaja eel seadis klubi eesmärgiks vähemalt ühe tiitli võidu ning see ka saavutati, kui võideti Eesti meistritiitel. Ka Eesti karikavõistlustel ja Balti liigas jõuti finaali, kuid neid tiitleid võita ei suudetud. Toobal jagas läbi hooaja mänguaega Artis Caicsiga. Hooajal 2014/15 vahetas ta Eestis klubi ning liitus Selver Tallinnaga, kus mängis kaks hooaega ning täitis esimesel hooajal ka meeskonna kapteni rolli. Esimesel hooajal osaleti ka tugevuselt teises (CEV Cup) ja kolmandas (CEV Challenge Cup) Eurosarjas, kuid edu ei saavutatud. Esimesel hooajal saadi Balti liigas teine koht ning teisel hooajal võideti Eesti meistritiitel. Kui esimesel hooajal oli Toobal meeskonna põhisidemängija, siis teisel hooajal jagas ta palju mänguaega Tauno Lipuga. Hooajaks 2016/17 sai Toobal taas välislepingu ning liitus Belgia meistriliiga klubiga Antverpeni Topvolley. Klubiga osaleti CEV Cupis, kus kaotati 1/16 finaalseeria kuldse geimiga. Belgia karikavõistlustel jõuti poolfinaali ning Belgia meistriliigas tuli leppida neljanda kohaga. Toobal oli sel hooajal meeskonna üks põhimängijaid. Hooajal 2017/18 mängis ta Slovakkia meistriliiga klubis VK Prievidza. Võideti Slovakkia karikas ja meistritiitel. Toobal oli läbi hooaja põhikoosseisu mängija ning valiti ka karikavõistluste kõige väärtuslikumaks mängijaks. Pärast 2017/18 hooaja lõppu alustas ta koondisesuve, kuid peagi lõid tugevalt välja juba pikemalt häirinud tõsised põlveprobleemid, mille tõttu ta pidi operatsioonile minema. Vigastus ja sellest taastumine läks niivõrd keeruliselt, et mängijana ta kohe ei jätkanud, vaid alustas tööd Selver Tallinnas abitreenerina, samal ajal tegeledes taastusraviga lootuses mängijakarjääri jätkata. Pärast kolme hooaega abitreenerina ta enam mängijakarjääri jätkamisele ei keskendunud ning võttis hooajaks 2021/22 vastu koha Selver Tallinna peatreenerina. Aastast 2020 on Toobal olnud Eesti naiste võrkpallikoondise juures abitreener. 2023. aastal võideti Euroopa Hõbeliiga ning koondis valiti 2023. spordiaasta võistkonnaks. Peale Alessandro Orefice loobumist valiti ta 2024. aastal koondise uueks peatreeneriks. Toobal oli hooajal 2021/22 Eesti meistriliiga klubi Selver Tallinna peatreener. Alates hooajast 2022/23 on ta olnud Selver/TalTechi peatreener ning tema juhendatav meeskond on tulnud korra Balti meistriks ja kahel korral Eesti meistriks. Balti liiga 2009/10 Pere Leib Tartuga 2011/12 Pärnu võrkpalliklubiga 2013/14 Bigbank Tartuga 2014/15 Selver Tallinnaga Riikide meistrivõistlused 2006/07 Eesti meistrivõistlused Pärnu võrkpalliklubiga 2007/08 Eesti meistrivõistlused Pärnu võrkpalliklubiga 2008/09 Eesti meistrivõistlused Pärnu võrkpalliklubiga 2009/10 Eesti meistrivõistlused Pere Leib Tartuga 2010/11 Eesti meistrivõistlused Pere Leib Tartuga 2011/12 Eesti meistrivõistlused Pärnu võrkpalliklubiga 2013/14 Eesti meistrivõistlused Bigbank Tartuga 2015/16 Eesti meistrivõistlused Selver Tallinnaga 2017/18 Slovakkia meistrivõistlused VK Prievidzaga Riikide karikavõistlused 2013/14 Eesti karikavõistlused Bigbank Tartuga 2017/18 Slovakkia karikavõistlused VK Prievidzaga 2016 Euroopa liiga 2017 Maailmaliiga tugevuselt kolmas grupp 2018 Slovakkia karikavõistluste kõige väärtuslikum mängija 2013 Eesti meistrivõistlused Rauno Tammega 2021/22 Eesti karikavõistlused Selver Tallinnaga 2022/23 Eesti karikavõistlused Selver/TalTechiga 2022/23 Eesti meistrivõistlused Selver/TalTechiga 2023/24 Eesti karikavõistlused Selver/TalTechiga 2023/24 Balti liiga Selver/TalTechiga 2023/24 Eesti meistrivõistlused Selver/TalTechiga 2020/21 Eesti karikavõistlused Selver Tallinnaga 2020/21 Eesti meistrivõistlused Selver Tallinnaga 2020/21 Balti liiga Selver Tallinnaga 2023 Euroopa Hõbeliiga Eesti naiste võrkpallikoondisega Ta kasvas Türil ning tal on vennad Kert ja Kermo. 2018. aastal abiellus ta elukaaslase Kristiga ning neil on kaks poega. Andres Toobal Sporditulemused (vaadatud 29.12.2023). Türi VK võitis U-20 noormeeste karikavõistlused Eesti Päevaleht, 03.04.2007. Eesti poisid pääsesid EM-võistluste finaalturniirile Eesti Päevaleht, 08.01.2005. Eesti noored said Balti matšil kolm esikohta Eesti Päevaleht, 30.10.2005. Klubide koondis kaotas Valgevene esiklubile Delfi, 29.12.2005. Eesti klubide koondised võistlevad Luksemburgis Eesti Päevaleht, 04.01.2006. Keel: Toobali vigastus asetab Eesti ohutsooni Delfi, 16.11.2007. Koondis lendas Kasahstani mitme põhimeheta Eesti Päevaleht, 07.07.2008. Avo Keel avalikustas EM-valikturniiril mängiva koondise Delfi, 14.05.2010. VÄGEV: Eesti võrkpallikoondis pääses EM-finaalturniirile! Delfi, 12.09.2010. Mängud koondises (mehed). Eesti Võrkpalli Liit, seisuga 05.09.2023. Eesti võrkpallikoondis võitis Euroopa liiga ja pääses Maailmaliigasse ERR arhiiv, 02.07.2016. Võidukas võrkpallikoondis saabub teisipäeval kodumaale ERR arhiiv, 19.06.2017. Märt Roosna: Avo Keele otsus šokeeris Toobalit Õhtuleht, 22.08.2011. Falck Pärnu usub ühtsuse võlujõusse Eesti Päevaleht, 15.12.2005. Alver Kivi, Märt Roosna: Ka võrkpallis tuleb Tartu ja Tallinna vägikaikavedu Eesti Päevaleht, 04.10.2006. Märt Roosna: Pärnu treener Andrei Ojamets: lasteaiast on saanud meeskond Eesti Päevaleht, 12.11.2007. Jaan Jürine: Türklased pakuvad Selverile Euroopa taset Eesti Päevaleht, 06.11.2008. Andres Toobal asendab Pere Leivas venda Eesti Päevaleht, 25.06.2009. Andres Kalvik: Soome meister palkas Toobali Postimees arhiiv, 13.06.2011. Andres Kalvik: Toobal: poleks uskunud, et soomlased nii alatult käituvad Postimees arhiiv, 06.07.2011. Pärnu Võrkpalliklubi meeskond valmistub uueks hooajaks! Maaleht, 05.09.2011. Märt Roosna: Vend aitas Toobali Prantsusmaale Õhtuleht, 26.06.2012. Andres Toobali hooaeg välismaal jäi lühikeseks Delfi, 08.11.2012. Märt Roosna: Puusalõikust ootav Toobal: "Võtan valuvaigisteid, et öösiti magada saaks." Õhtuleht, 08.12.2012. Märt Roosna: Toobal liitus Tartuga. Sirelpuu debüüt: võit ja kaotus Õhtuleht, 14.01.2013. Andres Toobal liitub BIGBANK Tartu meeskonnaga Delfi, 07.06.2013. BIGBANK Tartu ootab algavalt hooajalt vähemalt ühte tiitlivõitu Delfi, 02.10.2013. Karl Rinaldo: Tartlased tulid kaotusseisust välja ja alistasid Selveri, kel vahegruppi enam võita pole võimalik Delfi, 09.02.2014. Taavi Libe: Andres Toobal Selverist: tundub päris äge võistkond ERR arhiiv, 20.09.2014. Karl Rinaldo: Andres Toobal jätkab Selveris, teiseks sidemängijaks palgati Soome mullune hõbe Delfi, 19.09.2015. Ilmar Saabas, Karl Rinaldo: DELFI VIDEO: Toobal Selveri järgmisest vastasest: Kreekas ei tea kunagi, mis sind ees ootab Delfi, 21.11.2014. Andres Putting, Karl Rinaldo: DELFI VIDEO: Andres Toobal: kindlasti tahaks rohkem algkoosseisus olla, aga pole midagi öelda - Lipp on hästi mänginud Delfi, 12.04.2016. Andres Toobali karjäär jätkub Belgia kõrgliigas Delfi, 18.05.2016. Andres Toobali klubi pudenes eurosarjast ülipika kuldse geimi järel ERR arhiiv, 18.01.2017. Andres Toobal tüüris koduklubi Belgia karikasarjas poolfinaali Delfi, 24.11.2016. Kert Toobal täitis tunamullu püstitatud eesmärgi ERR arhiiv, 09.05.2017. Andres Toobal tuli Slovakkia karikavõitjaks ERR arhiiv, 05.02.2018. Andres Toobal naudib Slovakkias mänguminuteid ja tekkinud stabiilsust Delfi, 07.04.2018. Anu Säärits: Slovakkia meistriks tulnud Toobal: edukas hooaeg andis juurde enesekindlust ERR arhiiv, 29.04.2018. Märt Roosna: Cretul üks käik vähem: Andres Toobali koondisesuvi on lõppenud Delfi, 04.06.2018. Karl Rinaldo: Mängijakarjääri lõpetanud Andres Toobalist saab Balti meisterklubi peatreener Võrkpall24, 20.08.2021. Eesti võrkpallinaiskonna kokku pannud itaallane serveeris kolm üllatust: Toobal ja Vassiljev treeneripingil, Kajalina tagasi koondises Delfi, 07.04.2020. Aasta võistkonnaks valiti Eesti naiste võrkpallikoondis ERR, 29.12.2023. Eesti rahvusnaiskonna uueks peatreeneriks saab Andres Toobal Eesti Võrkpalli Liit, 08.02.2024. Tallinna Selveri peatreeneriks saab mängijakarjääri lõpetanud Andres Toobal ERR, 20.08.2021. Tarmo Tiisler: Andres Toobal: Tartu oli kuni hooaja lõpuni teistest natukene üle ERR, 09.04.2023. Vennad Vennod tulid rannavõrkpalli Eesti meistriks Delfi, 04.08.2013. Karl Juhkami: Mis tunne on olla „see teine“ ehk koondislased pajatavad elust venna varjus Õhtuleht, 08.11.2018. Gerd Eston Sepp: PALJU ÕNNE! Eesti võrkpallikoondise raudvara tüüris abieluranda Õhtuleht, 12.07.2018. Andres Vaher: Tiigriplikade naer ja pisarad, EMi soojendustriumf ning Andres Toobali isaks ja treeneriks kahestumine Õhtuleht, 26.06.2023. Andres Toobal Mängija profiil CEV kodulehel Andres Toobal Volleybox